Yûsiv Berazî

Yûsiv Berazî, "Bêbihar" (jdb. 1931 - m. 15 kanûna paşîn 2009), helbestvanekî kurd bû ku di 1931e de li gundê Gercê nêzîkî Helebê (Sûriya) ji dayik bûyeamude.com 15.01.2009..

Yûsiv kurê Elî Eliyê Şêxo ye, pêşî cîwarê bav û kalên me bajarê Kobanî bû, lê piştî fermana osmaniyan bav û kalên wi çûn bakurî bajarê Helebê li gundê Gercê (Tilcircê) bi cîwar bûn. Ew di sala 1931ê de li wî gundî ji dayik bû, di sala 1947an de jê bar kirin û li Minbicê bi cîwar bûn. Piştî heft salan, ango di sala 1954ê de hatin bajarê Serê Kaniyê. Berî ku ew bibe helbestvan dengê wi gelekî xweş bû, li tembûrê biziq dixist û  bi heval û dostên re di civatên gelêrî de stran digot. Stranên wî wek ku ew gotî hew di şevbuhêrk û civatên gelêrî de bûn. Di wê çaxê de tomarkirin tunebû.

Çîroka wi bi helbestê re dûr û dirêj e, Berî ku ew têkevim warê stranê de, wi helbest hez kir, di rêya dan û standinê re jê re kar di kir. Seydayê nemir Cegerxwîn nas kir û têkiliyên wi pê re xurt bûn, dûv re têkiliyên wi bi mamoste Reşîdê Kurd re çêbûn. Wî jî hişt hînî rêzimana kurdî bibe. Mele Sîrac û Mele Reşîd hebûn, gelekên din jî hebûn, lê nayên bîra wi. Ew di riya van ciwamêran re gelek pirtûk xwendin, mîna Melayê Cizîrî, Ehmedê Xanî, pirtûkên li ser pêlawaza, yên li ser dîroka kurdî û herwiha pirtûkên bi zimanê farisî jî.

Ji sala 1966-1979ê de, çi helbesta ku ew dinivîsand ji seydayê Cegerxwîn re dibir daku serrast bike.

 Helbestên wî di nav stranbêjên kurd de 
Yûsiv Berazî gelek helbest dane stranbêjan, mîna hunermend Mehmud Ezîz, Mihemed Şêxo û Seîd Gabarî.

 Mehmûd Ezîz Şakir, 1967 
Gulizarê (1969 li radyona Bexda tomar kiri ye)
Hebs û zindan (gotin û awaz Bêbuhar)
Perwîn (gotin Rêncber awaz M.Eli Şakir)
Rabe ji xewê (gotin û awaz Bêbuhar)
Şînbû rîhan (gotin û awaz Bêbuhar)
Eman dilo (gotin û awaz Bêbuhar)
Gulîzar (gotin û awaz Bêbuhar)
Dilê min her bi ahîn e (gotin Bêbuhar û awaz mamosta Mihemed Elî Şakir)
Şêrîn tu cînara min î (gotin Bêbuhar û awaz Mihemed Elî Şakir)

 Seîd Gabarî 
Koçê mi bar kir
Hat xweş buhar
Bê bext felek
Di tarî da

 Mihemed Şêxo   
Ez bûm ferar
Yarê şekir
Pismamo
Şeva tarî
Dayê (ez jî bi cî bim)
Dayka dilovan
Eman eman
Çibkim bi can
Derdan çi ez dil jar kirim
Koçê mi bar kir
Welat welat
Perwîn (gotincRêncber û awaz M.Eli Şakir)

 Zubêr Salih û Mistefa Xalid 
Hindek stranbêjin dî jî hene wî helbest tev awazan daye wan wek Zubêr Salih û Mistefa Xalid.

 Mirina wî 
Helbestvan Bêbuhar di 15ê kanûna paşîn a 2009an li Serê Kaniyê çû ber dilovanya Xwedê.

 Berhemên çapkirî  
 Zindan helbest, 1988
 Bang hebest, 1997
 Raperîn helbest, 2002
 Serxwebûn helbest, 2006
 Pêşketin, ji weşanên Semakurd, 2008

 Çavkanî 

Kategorî:Stranbêj